Deg tallit-a iɣeblan n yiminigen, d tin yettuɣalen ɣer lekwaɣeḍ, imi llan yilmeẓyen yettinigen tinigt n beṛṛa lqanun, ur sɛin ara izerfan di tmura uɣur tinigen, yettiwɛiṛ fell-asen uxeddim, d temɛict, yuwi-d ad ɛetben ad muqlen abrid izemren ad asen-d-yawi tislak. Deg wawal amatu nezmer ad nini d akken tinigt d tisebba n unebdul adelsan, anda iminigen ttawin-d seg yidles n iɣerfan nniḍen, ttaǧǧan deg yidles-nsen, d tnaṣlit-nsen, ttawin-d isakaren n uxemmen n iɣerfan nniḍen, ɣellu n tdamsa n tmurt imi d imusnawen, d inelmaden n tmurt i yettinigen, ay-agi igellu-d s unnejli tɣerma-nneɣ, d aṛṛwaḥ n yidles-nneɣ.